ming030890/wiki-yue-high-quality huggingface dataset:
愛護香港力量

愛護香港力量（英文：Caring Hong Kong Power），簡稱愛港力，係香港激進建制派政治組織，2011年6月成立。當中知名激進代表人士有「梁粉」陳淨心。

同公民黨瓜葛
2011年10月10號，公民黨舉行記者會，聲稱12個選區區議會參選人受到狙擊。愛護香港力量借外傭居港權案抹黑，重旁邊派發有關單張、收集簽名、叫口號，同埋滋擾街站，影響到公民黨選情。黨魁梁家傑話，已經有證據同埋向廉政公署，選舉管理委員會投訴。

打人叫做「英雄」
前學民思潮現國民黨成員范文浩短期加入愛港力，同埋「抹黑學民仔」，2013年8月4號聲援林朗彥集會。會後，愛港力群組有成員聲稱集會時有打到人，陳淨心就話咁係「英雄」。

示威掟嘢
2013年12月天水圍，愛護香港力量成班友到立法會議員李卓人辦事處外面抗議時，向李卓人畫像掟鵪鶉蛋。

召集人成日講粗口
召集人陳淨心出席城市論壇時，講過「又要威又要戴頭盔，我屌你老母臭閪」。而節目係現場直播，冇得Cut走，所以引起好多人反感同埋家長投訴。
2013年2月14號，陳淨心出席香港電台電視節目議事論事時，回應梁國雄「你係咪建制派」問題時話「我係咪建制派關你撚事」，此言論違反《廣播條例》而俾台方事後消音處理。

包圍同恐嚇著印有美國旗T恤人士
2013年7月6號，陳淨心同其他愛護香港力量成員，街上見到一名着住印有美國旗T恤嘅青年，成員上前鬧對方係「漢奸走狗」，之後成班人圍一條友，之後懷疑有打對方，而愛港力反指係對方先手，話報警處理
結果導致以十萬人計市民反對「愛護香港力量」行動，同埋有關影片證據被公開。

被要求禁止入境台灣
2017年8月18號，香港前途關注組向關注香港民主連線18位中華民國立委發表公開信，當中一點係要求拒絕所有愛護香港力量，同埋香港青年關愛協會有關人士入境台灣。

多個稱呼
香港市民網上討論時，成日幫有關社團改好多其他稱呼，或者特登叫錯名。
當中泛民主派嘅支持者為愛港力起咗好多花名，包括愛香力、害港力、愛黨力、愛暴力、賣港力量，同埋「愛港力，愛暴力」等等。

《靜心愛港》
有YouTuber特意作首Hip hop歌唱愛護香港力量班友仔，叫《靜心愛港》。當中歌詞有時成為口號同埋流行用語，成日見到，例如：「我大個仔 大個仔啦 買盒靜心俾媽媽」、「佢唔崇洋 佢愛國崇梁」、「愛港力 害港力 講激 你肯定唔夠愛港力」。
愛路扶連

愛路扶連（英文：Errol Flynn，1909年6月20號—1959年10月14號）係美國一個男演員、編劇、電影演員、電影導演，1932年出道。
愛達荷州

愛達荷州（State of Idaho）係美國西北部一州。

繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
埃打荷省
埃打賀省
埃打兔省
愛門堅

愛門堅（英文：Edmund Kean，1787年11月4號—1833年5月15號），係英國舞台劇男演員，曾經喺倫敦、貝爾法斯特、紐約、魁北克同巴黎等地演出。
愛門奧勃連

愛門奧勃連（英文：Edmond O'Brien，1915年9月10號—1985年5月9號）係美國一個男演員、製片人、電影導演，1938年出道。
愛迪梅菲

愛迪梅菲（英文：Eddie Murphy，1961年4月3號—）係美國一個男笑星、電影演員、編劇、電視演員、詞曲作家、配音員、歌手、製片人、唱作人、導演，1976年出道，出名作品包括《妙探出差》系列。
旅遊文學

旅遊文學（粵拼：leoi5 jau4 man4 hok6；英文：travel literature），又或者叫遊記，指內容同旅遊相關嘅創作：寫旅遊文學嘅人係用文字敘事，記錄低自己旅行遇到嘅事。

歷史
有啲作品會特登寫到好似遊記噉，但查實係虛構嘅。例子可以睇吓《格列佛遊記》。
旅遊文娛頻道

2006年10月1號，九江電視台經國家廣播電影電視總局（今日嘅國家新聞出版廣電總局）批准試播呢個頻道，2007年1月1號正式開播。初期嗌廬山旅遊文娛頻道，2012年5月31號同九江電台合併而改名做旅遊文娛頻道。頻道開播之後凈限九江地區播出。
2016年9月29號挨晚，電視台方喺電視屏幕發佈咗關於旅遊文娛頻道停播嘅公告。具體停播原因係電視台方為咗進一步深化文化體制改革，加上電視台嘅黨委會開會研究重決定，按上級要求喺2016年9月30號00:00實行熄機處理。實際喺停播前最後一日00:00，旅遊文娛頻道嘅畫面變成測色板，直到05:00變成賣藥廣告成個鐘頭，雖然當日06:00開台繼續播出，但播咗唔夠1個鐘又變返測色板，直到07:10猛咁無限循環播中國夢嘅公益宣傳廣告同九江嘅風景畫直到16:55變返測色板為止。17點10分變成停播公告畫面後一直冇喐過。
2016年9月30號00:00，旅遊文娛頻道嘅網上直播信號畫面變成九江視聽網自己無限循環插播嘅爆笑短片，而當地嘅有線電視已經變成雪花畫面。4個月後，網上直播信號亦切斷埋。
旅遊界功能界別

旅遊界功能界別係香港立法會一個功能界別，選民嚟自註冊旅遊業團體。
旅遊健康中心

旅遊健康中心，香港健康院兩間，專門做出外旅行健康有關，皆因外地有種種瘟疫，去時要預防，歸時要防止傳入。一間灣仔胡忠大廈，另一間長沙灣政府合署，都歸衞生署，衞生防護中心下傳染病處港口衞生科主理，英文名Travel Health Centre。內有會診，有打疫苗，以及發注射證明書，重有驗血同有旁身藥。
旅遊巴士

旅遊巴士，又叫做觀光車，簡稱旅遊巴，係集體運輸交通工具。
旅遊景點

旅遊景點，又叫觀光景點，簡稱景點，係一個旅行嘅名勝地方， 可以係自然或者人工嘅景點。有時，特別係如果有傳媒或者明星推介嘅話，一個景點有可能有比平時更加多遊客，就會成為熱點，例如金紫荊廣場或者以前嘅布吉島。

自然景點
美國嘅大峽谷係其中最出名嘅自然景點之一
自然景點係一啲大家公認為好罕有或者好靚嘅自然地方，例如海灘、森林、同沙漠等等，而佢哋一般都會係屬於一個國家公園。

文化景點
雅典好出名嘅巴特農神殿係屬於文化景點
有唔少景點都係因為文化嘅緣故，通常都係有歷史性嘅地方。 呢啲景點包括博物館、大廈、碑、堡壘、同埋主題公園等等。
UNESCO出版嘅世界遺產入面，基本上全部都成為咗旅遊景點。

目標
對遊客嚟講，旅行嘅成個過程通常都係好重要，唔單只係啲景點。例如，佢哋會好希望能夠試到一個地方嘅飲食，甚至餐廳自己可以成為景點。
有好多地方嘅政府，會花好多錢而做宣傳，希望有多啲遊客嚟消費，發展當地嘅旅遊業。

後果
當一個地方有太多遊客嘅時候，可以對個自然環境造成傷害，特別係對於自然景點。如果係咁嘅話，唔同嘅組織就會鼓勵遊客去其他地方，嚟避免一個景點因為遊客嘅關係而受到損害。
日比谷綫

日比谷綫（日文：日比谷線／ひびやせん Hibiya-sen）係日本東京嘅一條地鐵綫，由東京地下鐵營運，連接住目黑區同足立區，並以途經嘅千代田區日比谷命名。呢條綫喺路綫圖、指示牌等上面以銀色標示，代號為H。喺鐵道要覽（日文：鉄道要覧）入面，日比谷綫叫做「2號線日比谷線」。
日本電氣

日本電氣（NEC）係日本一間資訊科技公司，喺1899年開張，總部設喺東京。
日本，你真識食？

《日本，你真識食？》（英文：Japanese Food Knowledge Pro）係香港MakerVille製作嘅飲食遊戲節目，由鄭伊琪、駱振偉、何洛瑤主持，2023年3月13號到3月31號逢禮拜一到五22:30-23:00喺香港電視娛樂ViuTV播。其中一位節目主持鄭伊琪會喺日本試下食一啲新奇有趣嘅嘢，再由三位主持請唔同藝人嘉賓答下相關問題。
日母

日母（粵拼：jat6 mou5；中古漢語拼音：njit），係中古漢語聲母，屬齒音中嘅半齒音，屬章組，係次濁聲母。

擬音
一派擬音爲/ȵ/，另一派擬娘母時，將佢擬成/ȵ/，相對應噉將日母擬爲/ȵʑ/。

上古來源
喺上古音研究，有個定論叫娘日歸泥，意思係話日母來源自泥母，喺上古係個/n/嘅音。

喺粵語嘅演變
日母喺粵語甩咗聲母，變成零聲母，聲調喺陽聲調。因為日母淨係得三等字，所以喺粵語有j介音。都有少數字，如你，保留咗日母嘅殘跡。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅零聲母來自於喻（云、以）、影、匣、疑、溪、日六母。

喺吳語嘅演變
分兩類，一類歸入邪母，讀z，有文白讀嘅字，白讀音維持古音，讀ny；另一類係自成韻母，讀r。

喺普通話嘅演變
日母有啲喺普通話變成聲母r，有啲成個音節變成韻母er。

喺日文嘅演變
吳音讀な行，漢音讀ざ行。

喺韓文嘅演變
同粵語一樣，零聲母。

喺越南文嘅演變
日母喺越南文維持古音，讀nh，平聲喺陰聲調，仄聲喺陽聲調。
日比愛子

日比愛子 ，係日本嘅一個女藝人同埋配音員。
日比谷

日比谷（日文：日比谷／ひびや Hibiya）係日本東京都千代田區嘅一個地方。「日比谷」呢一詞係一個俗稱，喺行政上面並冇任何官方嘅定義。沿住日比谷街（日本國道1號）嘅有樂町同內幸町地方通常就會畀人定義為日比谷。雖然係噉，但係日比谷週邊都有好多地方以日比谷命名，例如日比谷公園同東京地下鐵嘅日比谷站。

字源
「日比谷」嘅日文讀ひびや（Hibiya），其中ひび（hibi）源自於一種種海苔嘅竹製設施。因此，「日比谷」可以被視為一種當字，即係無視原本字意，喺音譯上代表日文本土詞語嘅漢字。
日比野朱里

日比野朱里 ，係日本嘅一個女藝人同埋配音員。
日本電產

日本電產株式會社（日本電産株式会社，Nidec Corporation，紐交所：NJ）係日本一電動摩打製造商，1973年7月23號成立，現任董事長兼集團總裁永守 重信。佢哋經營項目包括精密小型摩打、車載同埋家電/商用/工業用摩打電機、機器裝置、電子/光學零件，重有其他關聯產品嘅研發/生產/銷售。公司股票喺東京證券交易所第一部（股票代碼：6594）同埋紐約證券交易所（股票代碼：NJ）上市。
截至2017年，日本電產有296間子公司，遍佈日本、亞洲、歐洲同埋美洲。
彭晉

彭晉（Mike P.，1999年9月27號—），原名彭晉健（Mike Pang），係香港唱作男歌手，2023年參加伯樂音樂學院歌唱比賽「歌手的誕生大賽」攞冠軍，之後加盟伯樂音樂學院並喺同年出道。
彭水

彭水（粵拼：paang4 seoi2）係中華人民共和國重慶市一自治縣。
彭楚夫

彭楚夫（英文：Tony Pang），香港建制陣營（商界親中派）政治人、生意人（嘉輝時代董事總經理）。

選舉經歷
喺2021年9月，佢當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。

馬主生涯
佢同彭灝兩仔爺係香港賽馬會嘅會員，擁有名下馬「熱咖啡」、「福祿萬利」、「兄弟勁」。
彭杏英

彭杏英係香港女演員，1991年香港演藝學院戲劇學院畢業，1994年加入香港話劇團，演過大量舞台劇，亦有客串電視劇同電影。佢老公係演員高翰文。
彭梓亨

彭梓亨（粵拼：paang4 zi2 hang1，Pang Chi Hang，1993年9月3號—），喺澳門出世，係澳門足球運動員，而家澳門足球代表隊嘅成員。
彭梓穎

彭梓穎（Cupid Pang，1985年12月15號—）係香港模特兒，2014年參加中國大陸速配節目《非常完美》而出名，畀人叫做「翻版李麗珍」，更畀香港經理人漢洋睇中簽佢做旗下藝人，做陳蕊蕊師妹。
戈雷茲

戈雷茲（法文：Corrèze）係法國新亞奎丹其中一個省，編號19，首府蒂勒。
戈頒城

戈頒城係英國海外領土特克斯與凱科斯群島嘅首府，人口四千。
戊子

戊子係六十干支入面嘅第25個。

戊子年
戊子年係黃曆第25年，係鼠年嘅排序之一。
戈騰狄

亞歷山大·戈騰狄（Alexander Grothendieck，1928年3月28號—2014年11月13號）曾經係個代數幾何工作者，傳說而家喺法國南部隱居。現代嘅代數幾何學基本上由戈騰狄喺40歲前一手創立。
戊午

戊午係六十干支入面嘅第55個。

戊午年
戊午年係黃曆第55年，係馬年嘅排序之一。
戈蘭高地

戈蘭高地（希伯來文：רמת הגולן ，阿剌伯文：هضبة الجولان ，英文：Golan Height）係介乎以色列、約旦、黎巴嫩同敘利亞嘅一笪地。
戈蘭高地原本屬於敘利亞，但以色列響1967年嘅六日戰爭，同埋1973年嘅贖罪日戰爭，佔領咗呢塊地。根據聯合國安理會嘅242號決議，以色列應該撤出呢度，不過，喺1981年，以色列通過咗戈蘭高地法，唔單只繼續佔領戈蘭高地，重將渠歸入以色列北區，響戈蘭高地用以色列法律。

人口
根據2005年嘅人口統計，戈蘭高地嘅人口大約係38,900；其中19,300係當地原居民，而家敘利亞政府仍然當佢哋係公民，提供同敘利亞公民一樣嘅福利；而百分之十左右拎咗以色列公民身份；2,100係回教徒，另外16,500係猶太人。以色列政府響度起咗啲殖民區。

六日戰爭之後
有八到十萬阿剌伯人、錫爾凱色人同埋原居民，喺六日戰爭期間離開咗戈蘭高地。以色列政府喺戰後以保安為理由，唔准佢哋返嚟。以色列政府隨即建立殖民區，去到2004年，已經建立咗三十四個殖民區，而家響當地大部分猶太人，都係住響呢啲殖民區。
喺1973年贖罪日戰爭爆發後，1974年，敘利亞同以色列簽咗停火協定。根據停火協定，大部分戈蘭高地由以色列繼續控制，敘利亞只保留部分非軍事區。
木蘭屬

木蘭屬（Magnolia）係木蘭目木蘭科嘅一屬，根據唔同嘅分類方式，約莫有210到340個品種。
木衛卅一

木衛卅一（英文：Aitne）係木星嘅其中一粒衞星，平均直徑約莫3公里，響2002年發現。
木蘭科

木蘭科（粵拼：muk6 laan4 fo1；學名：Magnoliaceae）係雙子葉植物綱木蘭目下面一個科嘅植物。喺中國嘅華南同東南亞嘅中南半島可以搵到。
呢個科嘅植物規律係：大多數都係常綠喬木或灌木；單葉互生，托葉比較大；而佢嘅花係大型單性或兩性品種，萼片同花瓣成日都好似下；佢啲果係蓇葖果，後邊成日開裂或唔開裂嘅翼果。
木蝨

木蝨，又叫床蝨、臭蟲，係半翅目嘅一種蝨昆蟲，多數食人嘅血維生，鍾意匿響木造床板上面。
雖然粵名有個「蝨」字，但生物分類入面，木蝨同蝨乸係唔同目。
木藤聰子

木藤聰子 ，係日本嘅一個女藝人同埋配音員。
木衛一

木衛一係木星嘅一個比較大嘅一個衛星，佢大過月球少少，而且離木星最近。佢嘅表面佈滿火山口，除咗有火山口之外，佢重有硫酸，因為喺火山噴出來嘅硫酸氣體，形成一層薄薄哋嘅膜，喺地球上係見唔到嘅。除此之外，四個伽利略嘅衛星之中，佢係最快、周長最短、同月球差唔多嘅衛星。
木衛卅七

木衛卅七（英文：Kale）係木星嘅一粒逆行衞星，平均直徑約莫2公里，響2002年發現。
木蘭目

木蘭目（Magnoliales）係雙子葉植物綱嘅一目，有6個科：木蘭科、番荔枝科、肉荳蔻科、單心木蘭科、瓣蕊花科、帽花木科。
推拓連字

推拓連字，又叫推展連字，係連字一宗。連字本身，會推開上文，而拓展他意之用。寫文章，最忌係平衍，所以要層層開展，先至有波折。推拓連字就幫文意連埋，有層層開展之用。
推展連字有唔少，好似雖、縱、而、則咁。
掩星

掩星（英文：Occultation）係種天文現象，指一個天體畀穿過佢同觀測者之間嘅另一個物體遮住嘅現象。
推理

推理（英文：reasoning）係指靠已有知識，理性思考出新嘅知識嘅過程。推理出嚟嘅小結論兼推理步驟叫推論（英文：inference）。推理會用到知性，而且除咗思考之外，有時會包括埋認知。推理可以細分為邏輯推理，當中包括演繹推理同埋歸納推理。推理唔一定係邏輯推理。
推步

推步，曆法之術，推算日月星辰之位，以定未來曆日，預測天象異變，如日食月食，五星逆行。
古人長期觀測日月星辰，佢移動方向同週期，都仔細記錄落來。而依啲記錄，就會化成算法基礎，推算到未來運行。馬王堆漢墓出土五星占，就有詳細記錄同推算。
自有牛頓力學，依種推算就變得更加精準，而非靠觀測複嘅移動週期。加上之後相對論，預測就更之準確。推步同以前完全唔同。
推箭嘴

推箭嘴或者推電子係一個拎嚟描述有機反應機構嘅技巧 ，初期係由英國化學家羅拔·羅便臣爵士諗起嘅。
響一個化學方程式入面推箭嘴嗰陣，啲曲嘅箭嘴會畀人加插喺啲反應物嘅結構式上高。啲尖嘴呢就描繪當中電子嘅移動同埋從而喺原子之間產生同斷開嘅化學鍵。啲箭嘴亦都通過共振嚟描繪正電荷同負電荷係點樣喺有機分子分佈。但係要記住，推箭嘴只不過係一種形式主義，啲電子（實際嚟講應該話電子密度）喺現實中其實唔會咁整齊噉一粒粒郁嚟郁去。
推箭嘴最近有延伸到無機化學處，尤其係 s 同 p 區元素嘅化學，亦都喺超價分子處起到作用。

標記法
以分子式嚟顯示啲分子
有機化學家會係啲分子結構入面用兩款箭嘴嚟描繪啲電子移動，單電子嘅軌跡就拎半箭嘴來表示，而電子𠵿嘅軌跡就拎正常嘅箭嘴嚟標示。
當你整斷條鍵嗰陣，啲電子會由個化學鍵離開，而呢個移動會用由鍵指嘅弧形箭嘴，指去下一個吉嘅分子軌域。同樣噉，有機化學家會由一個化學物種指去第個化學物種，噉樣嚟標示化學鍵嘅組成。
為咗清晰度，推箭嘴嗰陣，畫嘅箭嘴最好由孤𠵿電子或者 σ/π 鍵指去可以接納電子𠵿嘅位度，噉樣嚟話畀讀者知邊啲電子有郁到同埋呢啲電子會飛到邊。斷鍵嘅埞方變咗會填咗個對應嘅反鍵軌域。有啲權威會畀人就噉可以將箭嘴由對應孤電子𠵿對應嘅負電荷指出去。但係呢，唔係所有形式負電荷都會對應到孤電子𠵿（對唔到嘅例子有 F4B- 入面嘅 B），呢一點要小心。
電子𠵿嘅軌跡
單電子嘅軌跡

斷鍵
一個響有機化合物連起原子嘅共價鍵係由兩個電子組成嘅，亦即係一個電子𠵿，而一個有機反應係由一步步嘅斷鍵同合鍵串出嚟嘅。斷鍵就有兩個機理，有均裂同埋異裂。

對稱斷鍵
對稱斷鍵係講緊一個化學鍵入面電子𠵿嘅對稱分裂，畫反應機構嗰陣會用兩個由化學鍵指出去嘅半箭嘴嚟標示，斷鍵之後組成化學鍵嘅兩個原子各收返一粒電子變做兩個自由基。
舉個例，自由基鹵化嘅發動階段係由紫外線引起嘅氯-氯鍵嘅對稱鍵裂開始嘅。

非對稱斷鍵
非對稱斷鍵係講緊一個化學鍵入面電子𠵿唔對稱嘅分裂，分裂搞到電子𠵿入面兩粒電子都畀返晒化學鍵入面嘅其中一個原子。斷鍵之後呢收返晒電子嗰個原子就變負離子，冇收返嗰個就變正離子。變負離子嘅原子通常都係化學鍵入面電負度最高嗰個。

異裂反應機構
我哋可以用一連串嘅基本機構嚟形容晒啲異裂有機反應。教初級有機化學通常會教嘅基本嘅機構子類有SN1、SN2、E1、E2、加成同加成消除反應。我哋可以用推箭嘴嘅方式嚟形容每款機構子類。

SN1 反應
SN1 嘅過程入面有兩步。第一步係做溶劑分解，即係將分子分開做正電荷部件同負電荷部件，呢步通常會喺啲極性高嘅溶劑入面發生。晒呢，個負電荷部件會打個正電荷部件，形成新嘅化合物。
SN1 反應，溶劑分解晒呢就取代反應
仔細啲講，喺第一步呢（溶劑分解），個C-L鍵會斷，斷咗嘅鍵入面兩粒電子都畀晒 L（離去基），變出 L- 同 R3C+ 兩個離子。呢一步會用由離開 C-L 鍵而指去 L 嘅曲箭嘴嚟顯示。晒呢，畀 R3C+ 吸引嘅親電體 Nu-會捐個電子𠵿畀佢，形成一個新嘅 C-Nu 鍵。
呢款機構會拎親核體（Nucleophile）嚟取代（Substitution）原先黐住反應物嘅嘅離開基。仲有，機構入面嘅第一步淨係得一個反應物（即係第一步係一個單分子反應），所以成個機構就會叫做 SN1。

SN2 反應
SN2 反應嘅過程淨係得一步。喺呢一步入邊，個親核體會用佢嘅獨電子𠵿由分子嘅後面攻擊個分子，噉樣嚟代替原先黐住分子嘅離去基，同埋喺過程入面將有機分子嘅立體化學倒轉。反應嘅過程入面會出現一個過渡狀態（拎雙匕首嚟標示），喺呢個狀態入面會有兩樣嘢同時發生。第一、個親核體作為電子來源會用佢嘅獨電子𠵿嚟建立化學鍵。第二、離去基作為電子升會收嚟緊嘅電子密度，從而斷開同分子連住嘅化學鍵。
呢款機構會拎親核體（Nucleophile）嚟取代（Substitution）原先黐住反應物嘅嘅離開基。仲有，機構入面嘅第一步有兩個反應物（即係第一步係一個雙分子反應），所以成個機構就會叫做 SN2。

E1消除
E1消除嘅前提就係要有一個喺正電荷隔離嘅質子離開，形成咗個雙鍵出嚟。
就好似 SN1 噉，E1反應嘅可行性都係靠正離子嘅形成，故此E1反應通常都會畀人睇做 SN1 嘅副反應。
E1消除係以離去基嘅消除（Elimination）嘅形式嚟進行嘅。仲有，機構入面嘅第一步淨係得一個反應物嘅解離同埋碳正離子嘅形成（基質同埋親核體，即係第一步係一個單分子反應），所以成個機構就會叫做 E1。

E2消除
E2消除嘅前提就係要有一個喺正電荷隔離嘅質子畀鹼基掹走，同時間噉消除個離去基同埋形成個雙鍵。
就好似 E1消除 同 SN1 機構嘅𪐀褦噉，E2消除成日都會同 SN2 反應競爭，尤其個鹼基亦都係親核體嗰陣。為咗避免呢種競爭，E2消除通常會用一啲非親核體嘅鹼基。
E2消除係以離去基嘅消除（Elimination）嘅形式嚟進行嘅。仲有，機構入面嘅第一步有兩個反應物（基質同埋鹼基，即係第一步係一個雙分子反應），所以成個機構就會叫做 E2。

加成反應
加成反應係指親核體同羰基之間嘅反應。加親核體落去基本醛或者酮，結果就係1,2-加成。加親核體落去共軛羰基，結果就係1,4-加成。1,2 同 1,4 呢啲名係由數原子衍生出嚟嘅，氧原子就數做「1」，跟住沿著氧隔離啲原子就逐粒碳數落去。所以1,2-加成就係加個親核體去第二個位子，1,2-加成就係加個親核體去第四個位子。

加成消除反應
加成消除反應係講緊加成完再消除嘅反應，通常會係酯（或者有類似嘅官能基）同親核體之間嘅反應。其實呢，加成消除反應嘅唯一前提就係消除嘅基，作為一個離去基，係好消除過入緊嚟嘅親核體。
推銀機

推銀機係機舖入面一種遊戲機。部機入面有好多銀仔（多數用代幣），玩家放銀仔入去，推郁堆銀仔令佢哋跌出部機，嗰啲銀仔就歸玩家。
推理故仔

推理故仔（英文：mystery fiction）係一個文類，指講述解決謎題嘅故仔。啲謎題唔一定係罪案，不過通常都係謀殺案，而且通常去到故仔結尾先會解開。推理故仔可以有超自然要素。
推理故仔有未解決嘅謎題，自然會有懸疑要素，所以有時會叫做懸疑故仔；不過好多故仔都有懸疑要素，叫懸疑故仔好容易令人誤解，叫推理故仔明確好多。

同偵探故仔嘅分別
推理故仔成日同偵探故仔混為一談，好多時都當係同一個文類，不過兩者嚴格嚟講係有分別嘅。推理故仔唔一定有犯罪，唔一定有偵探或者執法人員；而偵探故仔一定有犯罪，一定有偵探或者執法人員。偵探故仔屬於犯罪故仔，亦同時係推理故仔。
推理電影

推理電影（粵拼：teoi1 lei5 din6 jing2）係一種電影類型，佢嘅故仔情節多數圍繞住解決一個問題或者偵破一單犯罪行為。
推薦系統

推薦系統（英文：recommendation system）係搜尋器常用嘅一種技術，指一個曉預測一個用家對某件物件會俾乜評價嘅系統。
戴穎

戴穎（英文：Tai Wing；1991年3月30號—），綽號Wing，係香港藝人經理人，自2022年開始做咗香港女子組合COLLAR嘅經理人。

簡歷
戴穎早年係一位舞台劇演員，參與過唔少劇場演出，2014年加入太陽娛樂文化開始咗佢嘅經理人生涯，任職7年入面做過17位藝人嘅經理人，包括陳漢娜、蘇皓兒等等。2021年佢獲香港電視娛樂挖角，參與以籌辦全新女子組合做主題嘅《全民造星IV》項目，擔任將來新組合嘅經理人，最終新組合COLLAR喺2022年1月12號出道，同年4月隨藝人管理業務轉到新公司MakerVille，佢亦成為MakerVille旗下嘅經理人。
戴笠

戴笠（1897年5月28號—1946年3月17號），字雨農，浙江衢州人，係中華民國嘅政治人、陸軍中將。佢係國民黨嘅特務阿頭，最出名嘅事蹟係喺1930年代做軍統（中文：軍統）副局長。
戴綠帽

戴綠帽（英文：Cuckold）係對人一種帶有侮辱嘅稱呼，係指兩公婆嘅其中一方同第三者發生性行為而另一半唔知，通常都係侮辱男人居多。
戴維利文斯通

戴維利文斯通（David Livingstone，1813年3月19號—1873年5月1號），係英國探險家，亦係頭一位發現維多利亞瀑布同馬拉維湖嘅歐洲人。
戴管地省

戴管地省（波斯文：د دايکندی ولايت‎）係中東國家阿富汗嘅卅四個省之一。
戴玉強

戴玉強早年學土木工程。1984年，喺山西考入中央戲劇學院表演系歌劇班，1987年至1989年，佢做山西省歌舞劇院演員，1990年，佢考入總政歌舞劇團。1991年至1993年，佢喺解放軍藝術學院音樂系進修學習。
戴祖儀

戴祖儀（粵拼：daai3 zou2 ji4；英文：Joey Thye Cho Yee；1995年3月22號—）係一個香港女歌手同演員，佢喺2018年正式加盟星夢娛樂。雖然嗰時佢唔係無綫電視合約藝員，但佢憑住星夢歌手嘅身份，令到佢成日可以喺好多無綫電視節目出鏡，去到2021年3月同無綫簽約做經理人合約藝員。
戴祖儀拍嘅第一套無綫劇集係《多功能老婆》。另外，佢都主持過唔少無綫綜藝節目。

簡歷
戴祖儀響香港出世，曾經係學校籃球校隊，佢先後讀過粉嶺公立學校同東華三院李嘉誠中學，大學喺英國李斯特大學讀法律系，返香港後開始表演街頭音樂，亦喺Instagram分享自彈自唱短片，吸引到香港網民留意，重搞過迷你音樂會。2017年佢去過臺北進修音樂，期間曾經喺Facebook分享自己拍嘅世界大學運動會宣傳片，亦吸引到臺灣網民留意。2018年2月，佢正式加入香港樂壇，做咗星夢娛樂旗下歌手。同年3月，ViuTV播佢加盟星夢之前拍落嘅真人騷節目《四囝》，再度引起香港網民談論。
戴祖儀擅於投資藝術品，佢而家已收咗過百件藝術品，總市值達到數百萬港元。另外，根據公司註冊處資料顯示，佢係新潮藝有限公司（The Real Project Limited）董事，主要負責策展方面嘅工作。
暗瘡

暗瘡，瘡一種，又叫粉刺、青春痘，廣東話叫酒米，係人體皮膚皮脂腺或者毛囊發炎，喺青春期最常見，通常係因為皮膚受感染加埋雄激素分泌過多引起。
暗物質

暗物質（dark matter）係一種物質，似乎組成宇宙當中 85% 嘅物質以及大約 25% 嘅總能量密度。暗物質唔會發光，所以冇得直接探測，但呢啲物質嘅重力等效應會影響探測得到嘅天體，所以人類可以間接觀察呢啲物質。
暗殺

暗殺，有啲情況又叫行刺，係有精密計劃嘅謀殺，對象通常都係政治人物。
暗殺教室

《暗殺教室》（日文：暗殺教室）係由松井優征所創作嘅一部校園漫畫。
曾經係2014年度「呢本漫畫認真好嘢！」（日語：このマンガがすごい！）男子部門嘅第一名。喺由讀賣新聞社主辦嘅SUGOI JAPAN Aawad 2015獲得漫畫部門第10名。

故事簡介
號稱史上最凶惡嘅超生物「殺老師」將月球炸咗七成，揚言出年要炸埋地球，以不明目的擔任椚丘中學3年E班嘅老師。各國首腦將暗殺重任交畀椚丘中學3年E班，為佢哋配送特製武器，希望學生可以響一年之內消滅老師，報酬係一百億日元。由第二學期開始，國家決定畀暗殺成功者一百億日元報酬，有份幫手嘅團體有三百億日元報酬。全班同學齊齊諗計仔殺死老師，故事就圍繞住咁樣非日常嘅校園生活而展開。

故事進展
故事係老師同學生喺唔夠一年嘅時間所發生嘅故事。

特別短篇
松井優征同《齊木楠雄的Ψ難》嘅作者麻生周一，埼玉縣入間市出身，2位同鄉推出合作短篇。

廣播劇（VOMIC）
截至2013年7月26日，發布咗八集廣播劇。

第一部
內容對應漫畫第15至19話嘅「修學旅行篇」。Jump Super Anime Tour 2013活動上先行首映，收錄日版單行本第七卷特別版。

第二部
內容係原創故事（episode：0「出会いの時間」）。Jump Festa 2014活動上首映，收錄於Blu-ray/DVD初回映像特典。
暗殺風暴

《暗殺風暴》（英文：Death Notice），係2023年上畫嘅港產片，由古天樂、張智霖、吳鎮宇、胡杏兒、周秀娜主演，邱禮濤執導。電影改編自中國大陸作家周浩暉嘅小說《死亡通知單之暗黑者》。電影喺2018年拍落，到2023年先至安排上畫。
暗戀

暗戀係一種戀愛嘅形式，指一個人暗自對另一個人，而且對方唔知嘅愛戀。暗戀絕大部分係未開口向對方表白，所以對方先唔知情。暗戀唔係壞事，係戀愛好健全、好正常、甚至必經嘅階段，成功嘅戀愛一般雙方都有暗戀對方，報答式喜愛（英文：Reciprocal liking）除外。
唔表白嘅原因有好多，不過通常係因為驚對方唔鍾意自己，而表白後會破壞原本嘅關係。喺表白之前，暗戀者通常會一直付出，以求對方鍾意自己。
暗戀嘅現象唔分年齡層，不過青少年暗戀嘅情況較多；暗戀嘅現象亦唔分性別，男性、女性出現暗戀嘅概率差唔多。[未記出處或冇根據]
喺流行文化，有唔少以暗戀為題材嘅愛情故仔。

同單戀嘅分別
暗戀同單戀都係戀愛嘅形式，有時會混為一談，不過兩者冇直接關係，而且有好明確嘅分別。暗戀係暗自嘅愛戀，而單戀係單方向嘅愛戀；暗戀可以同時係單戀，亦可以唔係單戀，同樣單戀可以同時係暗戀，亦可以唔係暗戀。暗戀冇悲劇色彩而單戀有。

雙向暗戀
暗戀可以係兩方都有嘅，嗰種情形就係雙向暗戀。雙向暗戀係兩邊都鍾意對方，但係都冇向對方表白，又唔知對方點諗自己。喺唔知對方心意嘅情況下，又想拉近距離或者試探對方，就會造成曖昧嘅氛圍。
暗戰

《暗戰》（英文：Running Out of Time），係1999年香港電影，由杜琪峯執導，劉德華、劉青雲、蒙嘉慧、許紹雄主演。電影之後有續作《暗戰2》。
暗渠

北海道一個車站嘅兩邊牆下有暗渠。
暗渠（culvert），粵文又有叫涵洞，係一種用嚟為道路泄水嘅暗管，通常短過隧道。
維基同享有多媒體嘅嘢：Culverts
暗渡陳倉

暗渡陳倉係三十六計入面嘅第8個計策，歸類入敵戰計，內容係打仗時隱蔽攻擊路線，暗啞底去到敵後偷襲。
擬物

擬物係一種修辭手法，即係將人當成物噉寫，或者將一物當成另一物噉寫。擬物係比擬嘅一種。
倒轉，將物當成人噉寫，就叫擬人。
擬短角單棘魨

擬短角單棘魨（學名：Thamnaconus modestoides），係單棘魨科魚類嘅一種。
擬鱷龜

擬鱷龜（粵拼：ji5 ngok6 gwai1；學名：Chelydra serpentina）係地球上其中一個大型淡水龜，亦係一種最古老嘅爬行動物。佢屬鱷龜科鱷龜屬。呢種動物嘅體型比較大，而且攻擊力都好犀利吓，除咗短脷鱷魚之外，其它硬殼類動物都唔夠佢打。呢種龜一般喺加拿大南邊到厄瓜多爾嗰度比較多。呢種龜有4個亞種。因為去之前俾人類猛咁劏佢嚟食，結果俾聯合國列為易危物種，但後嚟因為攞嚟畀人睇嘅價值都好大吓，加上佢有好勁嘅適應能力，所以成日都俾人當係龜嚟養。

形態
擬鱷龜嘅外殼係橄欖色，而且係嗐溼溼；腹甲比較細，好似個十字架噉。頭大嘴利。最重可以去到34——39公斤。
擰掣

加熱／冷卻系統嘅兩粒擰掣。左邊嘅擰掣控制溫度，右邊嘅擰掣控制風扇速度。
擰掣，又叫扭掣、撚掣，係一種旋轉裝置，畀啲操作人員手揸同埋擰轉嚟手動輸入畀機械／電氣系統嘅，擰掣旋轉嘅唔同程度對應於所需嘅唔同輸入。控制擰掣係一種好簡單嘅輸入件，亦都係控制系統裏頭最常見嘅組件之一，可以喺水龍頭、煤氣爐、光學顯微鏡、電位計同埋無線電調諧器等各種設備上搵到。

操作
擰掣控制係通過轉動一條軸來工作，嗰條軸連接到產生實際輸入嘅元件。常用嘅控制元件包括電位計、可變電容器同旋轉開關。喺好多多士爐可以搵到啲擰掣嘅例、係唔產生電信號變化嘅。個擰掣改變自動調溫器嚟調整啲多士整好並彈出嗰陣嘅溫度。一啲類似嘅控件使用唔同幾何體嘅都產生得類似嘅輸入；例如，擰掣可以攞一條槓桿、識喺某個角度內喐嘅來代替。另一個例係摥動控件，經常取代啲擰掣作為啲音頻設備（譬如調音台）當中嘅電平控件。

反饋
擰掣嘅使用係設備用戶界面設計嘅一個重要方面。需要特別注意嘅係，點樣由啲所做到嘅調校生成反饋畀返個操作者。擰掣度標埋指針同埋間線可以做到呢一點；另外可以有刻度盤或者其他指示器，啲一係擰掣嘅旋轉機械連接（似喺好多舊啲嘅無線電調諧器度），一係呈現受控嘅效果畀返個操作者。
擬發光鯛屬

擬發光鯛屬（學名：Apogonops）係單鰭魚目發光鯛科嘅其中一個屬。
擬蠍目

擬蠍目（學名：Pseudoscorpiones），係蜘蛛綱嘅一個分支，總共有430屬同超過3,300個品種，主要出現喺熱帶同亞熱帶地區。
擬設

擬設（德文：ansatz）係數學同物理學術語。意思係先作出一個假設，並且按照爾個假設去進行一系列嘅演算，用所得到嘅結果來檢驗最初嘅假設成唔成立。喺一個問題難以用直接嘅方法解決嘅時候，擬設經常係解決問題嘅出發點。

實例
統計學上面想搵出兩個量之間嘅關係，一般係先畫散點圖，如果散點圖上面尐點大致分佈喺一條直線附近，就會作出爾兩個量有線性關係嘅擬設，根據線性模型用最小二乘法做一系列嘅計算，再用計出來嘅相關係數檢驗到底開頭個假設成唔成立。
擬鮟鱇屬

擬鮟鱇屬（學名：Lophiodes）係鮟鱇目鮟鱇科嘅其中一個屬。
摩擦性失業

摩擦性失業（frictional unemployment）係失業嘅一種，例如一個工人辭職去搵第份工，就算個經濟體冇職位太少嘅問題，佢喺開始搵工到搵到嗰段時間都算係處於暫時失業嘅狀態。
摩斯漢堡

摩斯漢堡（MOS Burger）係源自日本嘅快餐店，最出名賣漢堡包同飯堡，全球分店超過1,700間。
維基同享有多媒體嘅嘢：MOS Burger
摩拜單車

摩拜單車（粵拼：mo1 baai3 daan1 ce1；簡化字：摩拜单车；英文：mobike），亦稱美團單車，係中國大陸嘅創業公司同交通網絡公司（英文：transportation network company），2015年1月由胡瑋煒一手創辦，總部喺北京海淀區。業務專門負責用手機做城市短途出行嘅單車APP服務，有「單車界優步」同「橙單車」嘅稱呼。而家喺中國嘅北京、上海、廣東廣州、深圳、佛山、珠海、汕頭、四川成都、德陽、浙江杭州、寧波、溫州、福建廈門、湖北武漢、貴州貴陽、陝西西安、寶雞、海南海口、安徽合肥、湖南長沙、廣西南寧、江蘇無錫、蘇州、英國曼徹斯特、星加坡都有佢嘅租單車服務。
佢嘅總公司亦發明咗世界上第一把智能單車鎖。公司最先喺上海搞過單車短途出行業務。
摩擦力

摩擦力（英文：friction）係兩樣嘢嘅表面滑動嗰陣阻住郁動嘅力。
磨擦力係指當兩個物體相對運動或有相對運動趨勢時，由於接觸面間嘅相互作用而產生嘅阻力。當兩件嘢接觸而且相對運動嗰陣，佢哋之間嘅接觸面會產生一種力，叫做為磨擦力。磨擦力嘅大細視乎兩件嘢之間嘅摩擦系數同垂直喺接觸面嘅壓力。

類型
磨擦力可以分為兩種類型：
靜摩擦力：當兩個物體接觸但係冇相對運動嘅時候，靜摩擦力就起作用。呢種靜摩擦力阻住物體移動，直到有外力超過靜摩擦力，件嘢先會開始移動。
動摩擦力：當兩件物體相對運動嗰陣，動摩擦力就會起作用。動摩擦力嘅大小通常小過或者等於靜摩擦力，但係具體取決於兩件嘢之間嘅摩擦系數。
摩擦力嚮日常生活中成日會出現。譬如，我哋可以要有摩擦力先可以嚮地面行走，車輛嘅輪胎同路面之間嘅摩擦力提供咗牽引力，令架車可以郁。不過，摩擦力亦都會產生一啲唔好嘅效應，好似產生熱量同磨損，咁可能需要額外嘅能源同維護。
摩斯

摩斯（Samuel Morse，1791年4月27號—1872年4月2號）係美國發明家，發明咗摩斯碼，結合當時嘅電磁學成果，喺1837年製造出電報機。
摩揭陀

摩揭陀（梵語巴利語：मगध，Magādha，或譯為摩揭、摩竭陀、摩羯陀）係古代中印度十六強國之一，之後成四大強國，最後更統一全印度。
摩摩喳喳

摩摩喳喳係馬拉甜品，主要材料有亞答籽、西米、椰漿、番薯同各種生果，可以熱食或者加冰凍食。
摩擦起電效應

摩擦起電效應（triboelectric effect / charging by friction）係指某啲物料會有嘅現象，指嚿物料掂到用某啲特定物料造嘅物體然後再分開嗰陣，表面出現電荷。
李怡

李怡（英文：Lee Yee；1936年4月13號—2022年10月5號）係前香港時事評論員。佢喺1970年代曾經創辦親共嘅《七十年代》雜誌，到1980年代政治立場轉做反共，後來長期喺《蘋果日報》寫專欄。近年佢嘅政治立場接近香港本土派。佢響2022年10月5號朝早喺台灣過咗身。
李思欣

李思欣（英文：Charmaine Li，1983年1月8號—），曾經係拍攝電影同電視劇，前香港無綫電視女藝員，2004年香港演藝學院戲劇文憑畢業後入行，2014年息影搞生意。佢老公係電台主持范振鋒，2012年結婚。
李思蓓

李思蓓（英文：Zuki Lee，1977年9月26號—），原名李慧萍，喺1995年無綫電視藝員訓練班第八期藝員進修班畢業後加入無綫電視，同期嘅正式學員有雷穎怡、伍慧珊、羅貫峰、李天翔、劉永晉、盧卓南、孫恩明、盧慶輝同埋蓋世寶等，同班旁聽生有湯盈盈、姚瑩瑩、滕麗名、劉永健、關可維、孫大龍、李詠儀同埋張潔蓮等。
1998年同雷穎怡參與主持當屆世界盃而同被稱為「世界妹」，之後再同雷穎怡、汪曉文（後改名汪琳）、梁佩盈、翟佩雲、梁雪湄、任港秀、姚樂怡等組成電波少女（「愛心少女」前身，現已解散）。佢亦曾經簽過漢傳媒，參與多部TVB電視劇，又進軍電影圈。
2005年，李思蓓進軍商界，經營美容同按摩業務，係泰式按摩連鎖店泰殿嘅老闆。
2012年年初，低調簽約上海汪子琦工作室成為旗下藝人，轉往中國大陸發展。
喺2020年10月，李思蓓加入《大家真瘋Show》新頻道主持節目大家「真」瘋騷，逢星期一至五，早上10點至12點播出，其他主持人有梁思浩、苑瓊丹、李日朗。
李怡泓

李怡泓（1996年7月9號—）係中華人民共和國女子網球手，四川南充人。

球員生涯
呢節要加長。
李思明

李思明（Lee Sze Ming，1979年2月5號—）係香港一足球員，可以司職中前場多個位置，係全世界首名喺巴西足球代表隊身上攞到入球嘅唐人。
李思朗

李思朗，香港親中派政治人，曾經參與2023年香港區議會選舉。
拜年

拜年係過年嘅主要活動，會去親戚朋友屋企度祝賀人哋。拜年嗰陣，大家會同對方講好多恭賀說話，取材自揮春，譬如「恭喜發財」。結咗婚嘅長輩會派利是畀後輩。
拜年基本上可以喺大年初一到新十五期間做，但通常會避開大年初三，皆因嗰日係赤口。
廣州民間嘅農曆新年習俗歌：
初一人拜神，初二人拜人，初三窮鬼日，初四人乞米，初五初六正是年，初七尋春去，初八八不歸，初九九頭空，初十打春去，十一打仔回，十二搭燈棚，十三人開燈，十四燈火明，十五祈完燈，采青走百病。
拜哥努勒航天發射場

拜哥努勒航天發射場（俄文：Космодром Байконур；哈薩克文：Байқоңыр ғарыш айлағы）位於哈薩克契孜勒奧勒達州，係一座蘇聯時期建造嘅航天發射場，係全球第一座兼規模最大嘅航天發射場。蘇聯解體之後，俄羅斯同哈薩克簽訂協議，俄羅斯以租借嘅形式繼續使用發射場。
拜城

拜城（維吾爾文：باي ناھىيىسى‎‎）係中國新疆阿克蘇地區嘅一個縣。
拜山

拜山係廣東人對掃墓嘅稱呼，係東亞嘅傳統習俗，到先人墓前打掃環境、拜祭同敬禮，係一種紀念先人嘅活動，將先人嘅墳墓或骨灰龕進行清潔、維護、除草同清理附近環境之後進行祭祖活動，用意係慎終追遠、思念祖先，同時亦能夠聯絡族人，有子孫團聚嘅意味。每個地方都有唔同嘅風俗習慣，廣東人通常喺清明節去拜山，而家亦有唔少人重陽節都會去拜山。

俗語
廣東話俗語「有嘢留返拜山先講」，形容好唔想聽某個人講嘢。傳說話拜山時講嘅嘢係百無禁忌，乜都可以講，所以有「有嘢留返拜山先講」嘅講法，但實際意思係唔想聽你講，你要講就喺拜山嗰陣自己講到夠。
香港嘅監獄術語，俗稱探監做拜山。
拜占庭皇帝一覽

以下係拜占庭皇帝（又叫東羅馬皇帝）一覽，由306年登基嘅羅馬皇帝君士坦丁大帝（任內嘅330年遷都君士坦丁堡），去到1453年拜占庭末代皇帝君士坦丁十一世治下嘅君士坦丁堡被攻陷。
拜神

拜神，又叫祭祀或者祭，係指根據宗教或者習俗做嘅儀式，會響指定場所做（譬如入廟拜神），通常都涉及崇拜或者供奉神明。
拜祖先

拜祖先，又叫祭祖，係指根據宗教或者習俗做嘅儀式，涉及崇拜或者供奉祖先，係孝嘅表現。
拜羅伊特

拜羅伊特（德文：Bayreuth）係德國一個城市，喺拜仁，人口約莫7.2萬。
斯卡拉大劇院

斯卡拉大劇院（意大利文：La Scala）係位於意大利米蘭嘅一座歌劇院，係世上最出名嘅歌劇院之一，1778 年開幕。
斯卡拉穆奇

安東尼·斯卡拉穆奇（英文：Anthony Scaramucci；1964年1月6號—）係美國一位生意人同政治人，意大利裔，1989年至1996年喺投資銀行高盛做過嘢。2017年7月21號被任命為白宮通訊主任（英文：White House Communications Director），令上任6個月嘅白宮發言人斯派塞（英文：Sean Spicer）感到被侮辱而辭職。十日之後被革職。
斯卡格拉克海峽

斯卡格拉克海峽（瑞典文、挪威文、丹麥文：Skagerrak）係北歐嘅海峽，喺丹麥日德蘭半島同挪威之間，連接北海同卡特加特海峽。
斯凡文

斯凡文（粵拼：si1 faan4 man2，ლუშნუ ნინ），屬於南高加索語系，係生活喺格魯吉亞斯瓦涅季嘅斯凡人講緊嘅語言，而家約莫有15000人講緊。
斯加利亞島

斯加利亞島（英文：Scheria）係希臘神話入面一笪地方。

奧德修記
内文：奧德修記
奧德修斯漂流途中去到斯加利亞島。斯加利亞島嘅居民同情奧德修斯嘅遭遇，喺故仔途中幫手送奧德修斯返伊法基島。
斯克蘭頓

斯克蘭頓（英文：Scranton），係美國賓夕凡尼亞州第六大城，住咗8萬人。
斯利文

斯利文（保加利亞文：Сливен）係保加利亞第九大城，人口有9萬。
摩理臣山道遊樂場

摩理臣山道遊樂場，香港公園之一，遊樂場之一，喺灣仔，喺崇德街、摩理臣山道、愛群道之間，近伊利沙伯體育館，英文叫Morrison Hill Road Playground。行政上歸灣仔區。設施有滑板場、單車徑、單車場。
摩爾質量

摩爾質量是一摩爾純淨物（單質或者化合物）嘅質量同物質量嘅比值，國際單位係千克/摩爾，但係歷史上好多文獻都用克/摩爾做單位。
原子（分子）摩爾質量嘅數值通常叫做嗰種原子（分子）嘅相對原子（分子）質量。相對原子（分子）質量無單位，而摩爾質量就有。
摩理臣山游泳池

摩理臣山游泳池（英文：Morrison Hill Swimming Pool），係香港港島嘅一個公眾游泳池，喺灣仔區灣仔愛群道7號，由康樂及文化事務署管理。
摩爾多瓦航空

摩爾多瓦航空（Air Moldova）係摩爾多瓦一間航空公司，1993年開張。
摩爾多瓦蘇維埃社會主義共和國

摩爾多瓦蘇維埃社會主義共和國（摩爾多瓦文：Република Советикэ Сочиалистэ Молдовеняскэ）係蘇聯設立嘅第十三個加盟共和國，喺1991年8月27號宣布獨立，國名摩爾多瓦共和國，1994年加入獨立國協。
呢篇摩爾多瓦蘇維埃社會主義共和國係關於國嘅楔位文章，重未寫完嘅。麻煩你幫手充實佢。
摩理臣山道

摩理臣山道（英文：Morrison Hill Road）係香港灣仔一條馬路，由黃泥涌道、皇后大道東交界開始，去到天樂里、灣仔道交界。街名係嚟自摩理臣山。
摩理臣山道舊名叫摩禮臣山道，連接當年嘅禮頓山道，不過喺1951年由第一二九四號地段起連同禮頓山道一齊改名叫禮頓道。
東亞足球錦標賽

東亞足球錦標賽（英文：East Asian Football Championship）係由東亞足球協會舉辦嘅國際性賽事，參賽嘅球隊係東亞足協下成員國嘅代表隊。

歷屆冠軍
呢篇東亞足球錦標賽係同足球有啦掕嘅楔位文章，重未搞掂嘅。麻煩你幫手補充佢嘅內容。
東京03

東京03，簡稱03，係日本嘅搞笑藝人三人組，成員包括飯塚悟志、豐本明長同埋角田晃廣。佢哋係短劇之王2009王者。
東亞銀行倒閉謠言

東亞銀行倒閉謠言喺2008年9月22號傳出，當時有人透過手機短訊同埋討論區留言等方式，聲稱「東亞銀行出現財政問題，可能會倒閉」，又呼籲東亞銀行嘅客戶通知其他人去東亞銀行提款，事件導致多間東亞銀行分行出現擠提情況，最後需由銀行負責人、金融管理局、財政司司長曾俊華同埋特首曾蔭權澄清 ，事件先得到解決。

事件經過
2008年9月22號開始，有人開始製造虛假消息，以手機短訊訛傳東亞銀行因為喺雷曼債券同埋AIG入面投資失利出現財政困難，會被香港政府接管。
同日下午，東亞銀行副行政總裁澄清無財政出現困難，銀行財政建全，批評造謠者破壞香港金融體系穩定。雖然大批市民提款，但銀行表示唔設提款上限。銀行主席李國寶就造謠者有意針對東亞銀行，可能想借機炒賣股份有關。他表明會增持股份。財政司司長曾俊華就警告，惡性散播謠言是刑事罪行。當時出任金融管理局總裁嘅任志剛就表示，希望市民理智，因為香港有存款保障制度，市民唔使擔心。
去到9月26號，就連新加坡分行都有出現擠提情況。新加坡金融管理局也發表聲明，呼籲民眾唔好聽信謠言。
花旗引述東亞銀行管理層指出，三天擠提期間，共流失5%存款，即係150億現金。之後，部分存款流回，但仍有60億元淨流出。
東亞運動會

東亞運動會係東亞運動會總會組織東亞國家運動員參加嘅多項目運動會。1993年開咗第一屆東亞運動會，跟著4年一度。

史
東亞運動會响1993年開始搞，為東北亞嘅各國同地區而設，四年一度，直至2013年搞最後一屆，同年5月，由於有東亞奧林匹克委員會協會嘅會員認為：有等級高嘅亞運會同埋奧運會，精英選手參加東亞運嘅意願愈嚟愈低，或多或少影響東亞運嘅水平；反而青少年選手參加綜合性運動會機會唔多，咁嘅轉變可以令到東亞地區嘅青少年選手增加經驗，決定將東亞運動會轉型做東亞青年運動會（青年東亞運），而2017年東亞運動會亦都被取消。

代表隊
東亞運動會所有運動員，要響佢哋所屬國嘅奧林匹克委員會有關總會報名批准，先至有得玩。
家下會員有：
中華人民共和國，代表隊叫中國。
 關島
 香港，代表隊叫中國香港。
 日本
 中華台北，代表台灣地區。
 北韓
 南韓
 澳門，代表隊叫中國澳門。
 蒙古，代表外蒙古。
哈薩克曾經係東亞運動會總會嘅會員，後尾佢加入咗中亞地區奧林匹克委員會，跟住就唔再參加東亞運動會。哈薩克而家係亞洲奧林匹克理事會嘅會員，參加中亞運動會。
呢啲國家同地區多數都嚮東北亞洲，東南亞國家有類似嘅運動會，叫東南亞運動會。
東京

東京（日文：東京／とうきょう Tōkyō）亦都叫東京都，係日本嘅首都。東京係位於關東平原南部，對住東京灣嘅大都會。

歷史
以前東京叫江戶（Edo），15世紀已經建城。喺1868年明治天皇時期，日本遷都，由京都東遷德川幕府大本營江戶，江戶從此改名東京。
東京係日本嘅政治、經濟、文化、交通等各方面嘅中心。喺明治維新之後，吸引大量人搬到東京，都會範圍越來越闊，樓宇同其他城市相連。

地理
東京都總面積有2193平方公里，包括23個特別區，26個市，5個町和8個村，同周圍嘅千葉縣、神奈川縣、埼玉縣三個縣構成「首都圈」。東京都目前大概有1403萬人口（相當於全日本嘅1/10），成個東京都會區（包括橫濱等週邊都市）總人口有成3727萬，係全球最大嘅都會區。
每日有幾百萬人由首都圈外圍地區去東京返工，令東京嘅市中心好繁盛，新宿、丸之內、日本橋等辦公大樓林立嘅區域聚集咗唔少上班族；到咗夜晚，新宿繼續人頭湧湧，其他人潮就轉咗去銀座、澀谷、六本木、台場等休閒娛樂場所林立嘅區域。

經濟
東京呢個國際大都市，係亞洲地區金融、貿易等交流活動嘅中心，亦係亞洲流行文化嘅中心。東京每年都吸引好多人去旅行。
東亞蜜瓜

東亞蜜瓜，又叫韓國蜜瓜、星州蜜瓜，係葫蘆科蜜瓜屬下嘅一種植物，果實可以食。係東亞種植嘅一種蜜瓜。

生產
2017年喺韓國有41,943公頃土地用於種植，生產約166,281公噸韓國蜜瓜。慶尚北道嘅星州郡係韓國蜜瓜生產嘅中心，全國70%韓國蜜瓜都係喺呢一帶生產。

食用
東亞蜜瓜果皮薄，種子細粒，可以成個食。果肉90％水，唔及其他嘅蜜瓜甜，味道介乎蜜瓜同黃瓜之間。韓國蜜瓜喺朝鮮半島代表夏天嘅生果，被廣泛食用。喺朝鮮料理用韓國蜜瓜醃製醬菜（장아찌）。

文化
大韓民國國寶第94號、第114號係由東亞蜜瓜製成嘅高麗青瓷。
散射測濁

散射測濁指嘅係利用液體中懸浮粒子散射光線嘅原理測量通過後嘅光線，從而得出粒子數量或者密度嘅一種測量方法。
散步

散步係指休閒性質嘅行路，有舒適嘅速度去行。雖然散步唔係帶氧運動，但依然係好多都市人常見嘅運動方式。
散工

散工，又叫臨時工，係指唔係長做嘅工，同長工、合約工比，有比較大彈性同自由度，可以隨時做，做完一單或者一日就有糧出。不過，散工基本上無員工福利，只會受勞工法例最基本嘅保障。
做散工又可以叫打散工或者炒散。
散拍

史葛翟平靈，人稱散拍之王。
散拍，音樂一類，打散拍子而名。樂曲徹底咁用切分音，升半音，節奏風格突異，亦叫得爵士樂前身。多數用鋼琴譜曲，然而亦用得其他樂器。源自美國南部中西部，當地舞曲。流行於十九世紀九十年代到二十世紀一十年代，成為潮流 。美國非洲人音樂首次，對歐洲音樂以至世界好有影響 。佢脫自教會音樂，脫自民謠，又帶有流行舞曲，元素有古典音樂，又有進行曲咁。
一十年代之後，美國其他新音樂風格，散拍漸退，自始沉寂。到二十世紀四十年代，爵士樂又翻用散拍樂曲。到六十年代，散拍又重新提起，經電視帶到公眾。七十年代，經電影流行，散拍舊作重新興起。
作曲家以史葛翟平靈、占士史葛、約瑟藍至活躍，推廣依種音樂。至受人所愛樂曲有楓葉散拍，有娛者，有無花果葉散拍，有蛙腳散拍同感性散拍等。

文
英文ragtime，可以拆開rag同time來睇。rag可以解散碎。time就指拍子。講佢用咗好多切分音，節拍有啲散散碎碎。然而另一睇法，rag可能取自方言，美國非洲人叫跳舞做rag。來源有啲曖昧，唔咁清晰。
散曲

散曲係元朝所流行、配上歌詞嘅樂曲，又同雜劇合稱元曲。

代表作家
散曲主要作家有關漢卿、馬致遠、白樸、鄭光祖等。

參考書目
王力：《曲律學》（北京：中國人民大學出版社，2004）。
雲峰：《民族文化交融與元散曲研究》（桂林：廣西師範大學出版社，2011）。
Wayne Schlepp, San-ch'ü: its technique and imagery (Madison: University of Wisconsin Press, 1970).
散尾葵

散尾葵（粵拼：saan2 mei5 kwai4；學名：Dypsis lutescens）；第個名係黃椰子（wong4 je4 zi2）或紫葵（zi2 kwai4）；佢係棕櫚科馬島棕屬嘅叢生常綠喬木，原產地喺馬達加斯加。呢樖嘢重係鄉土樹種。

形態
佢一般喺3——4月開花。

適應環境
佢鍾意喺又暖又濕嘅氣候、半陰且通風比較好嘅環視入面生。雖然佢芩猛嘅太陽光同比較陰暗嘅環境，但係佢唔芩凍。

用途
佢既啱喺室外庭院入面種，又啱喺室內搞盆栽裝飾都得。
散度

散度（divergence）係向量微積分嘅一個概念，適用喺多變量向量場函數。一個多變量向量函數嘅散度係一個多變量純量函數。散度嘅意思係，對於投射喺一個座標平面嘅多變量純量函數，由佢喺每一個點嘅散度可以知道喺嗰一點附近嘅區域，個向量場有幾傾向（即係睇落有幾似）係由嗰一點作為源頭而散開。散度通常寫做 。

定義
散度嘅定義要用到Nabla 算子嚟表示。對於一個多變量向量函數 ，佢嘅散度係：
譬如喺  平面上，散度係：

散度嘅視覺化
想搞清楚散度嘅概念，去 https://www.youtube.com/watch?v=ThxMvNPMitE&t=226s 睇下。
散後

《散後》（英文：Apart，原名《戀@廣場》Love＠TheSquare），係套港產片，由吳海昕、柯煒林、馮海銳、陳烈文、蔡頌思主演，陳哲民執導同編劇，邱禮濤監製。佢喺2016年10月22號開拍，歷時3年幾後期製作，2020年1月11號喺「香港獨立電影節2020」首映，但一路未有安排正式公映。呢套戲係第二屆首部劇情電影計劃專業組冠軍項目，獲香港電影發展基金資助製作。
散文誒達

《散文誒達》（英文：Prose Edda）係源自13世紀北歐（尤其係冰島）嘅文獻，記載咗好多有關北歐人信仰（例如北歐信仰當中嘅眾神之父奧丁同神樹 Yggdrasil）嘅資訊。
散文誒達廣泛噉畀人認為係北歐神話最重要最詳細嘅文獻。
李達偉

李達偉，香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
李鄭屋游泳池

李鄭屋游泳池（英文：Lei Cheng Uk Swimming Pool），係香港九龍深水埗區嘅一個公眾游泳池，喺長沙灣廣利道25號，由康樂及文化事務署管理。
李鄭屋漢墓博物館

李鄭屋漢墓博物館喺香港九龍深水埗，係香港歷史博物館五間分館之一，由康樂及文化事務署管理，當中嘅建築屬於香港法定古蹟。

歷史
1955年喺李鄭屋邨發現嘅漢墓
1955年8月，香港政府為咗應付市民對公共房屋嘅需求，計劃響李鄭屋村起徙置大廈。當建築工人喺8月9號進行夷平山坡時，無意發現咗一個東漢墓穴。香港大學中文系系主任林仰山教授（Frederick Sequier Drake，1892－1974）於是帶學生前往研究發掘。據當年嘅老街坊回憶，響漢墓正式出土前，曾經有建築工人用外衣包住古物運離現場（睇1955年8月11號《星島日報》）。參考咗林仰山等考古學家評估後，市政局加建咗鋼筋水泥硬殼，以保護漢墓免受風雨侵蝕。漢墓響1957年由市政局接管及開放畀公眾參觀，墓裏面嘅出土文物都陳列響漢墓旁嘅展覽館內。1988年12月，李鄭屋漢墓被列為香港法定古蹟。
由2005年1月起，為紀念漢墓出土50週年，康樂及文化事務署進行一系列嘅復修工程，包括響墓室頂部加建一個用鐵氟龍物料製成嘅天幕，防止雨水造成嘅滲漏，減低被侵蝕嘅機會，耗資達100萬港元。墓室過去都冇採取過任何措施去保護佢，響1970年代香港嘅教科書所見，當時嘅墓室外圍亦只係一個生滿草嘅小山坡。直到1990年代後期，前市政局先至響外面加建保護設施，並響墓內裝設控制濕度嘅裝置。今日漢墓嘅墓室並唔對外開放，但係市民可以透過墓室門嘅玻璃，一睹呢個建於東漢時期嘅墓穴。

地理
根據考古學家響發掘古墓時嘅周圍環境推斷，漢墓起嗰時佢係響海邊，但而家博物館所在嘅山腳處已離開海岸非常遠。即使扣除歷年因填海而增加嘅土地，亦可以察覺到從東漢到清末嘅1800年間，從珠江帶來嘅沙泥沉積落嚟嘅結果。

建築
李鄭屋漢墓博物館外貌
李鄭屋漢墓
根據考古學家推斷，個墓喺東漢時期起。而喺漢墓出土咗67件文物，當中包括最少33件完整文物，例如屋舍模型同各種陶器同青銅器等。但係，漢墓裏頭冇發現任何骸骨。
漢墓嘅佈局為「十」字形，一共有四個墓室。墓室屬磚室墓，由長40厘米、闊20厘米同厚5厘米嘅磚塊砌成，而磚塊刻有10幾種花紋同文字「大吉番禺」，但室入口道響出土前已受到破壞。
至於個墓嘅主人，有人話係鹽官，亦有意見話係避亂嘅貴族。

展覽
漢墓而家已成為康樂及文化事務署嘅一間博物館。由於需要穩定漢墓裏面嘅溫度同濕度，墓室並唔對外開放，但參觀者可透過裝嵌響羨道門口嘅玻璃牆窺探墓室裏面，參觀者亦可以睇埋漢墓旁邊嘅展覽館，除咗展出從漢墓出土嘅陶器同青銅器之外，重設有「李鄭屋漢墓」同「華南漢文化」兩個展覽，介紹漢墓嘅地理環境、墓室結構同發現經過，以及漢朝時期嘅嶺南文化。
李遵頊

李遵頊（1163年—1226年），係西夏第八個皇帝，1211年到1223年在位，跟廟號叫夏神宗。
李鄭屋遊樂場

波地。背後係李鄭屋邨位處政區深水埗區、香港 李鄭屋遊樂場嘅位置
李鄭屋邨

李鄭屋邨（Lei Cheng Uk Estate）係香港一個公共屋邨，喺深水埗區入面，蘇屋邨隔籬。
李鄭屋邨原本係徙置區，喺1955年起，起緊嗰時發現咗一個東漢墓，家陣整咗個李鄭屋漢墓博物館去保存。
1980年代，李鄭屋徙置區19座樓陸續重建成新式公屋，10座新樓喺1984至1990年落成。
東半球

東半球係指地球本初子午線（格林尼治子午線）以東、對向子午線以西嘅地方。
東半球主要包括幾乎成個亞洲、歐洲、非洲、大洋洲，同埋南極洲一部份。
東半球嘅海洋有太平洋、印度洋、北冰洋同埋小部份大西洋。
東南九龍T2主幹道

東南九龍T2主幹道係香港籌劃緊嘅6號幹線一部份，連接啟德同觀塘區茶果嶺，全程三線雙程分隔公路，九龍灣段用沉降式道路起。
東區走廊

東區走廊（Island Eastern Corridor）係香港4號幹線嘅一部份，沿住香港島嘅北面海岸起，連接銅鑼灣同埋柴灣。全線係三線同部份四線雙程嘅分隔公路，主要係高架道路。車速限制淨係得每小時70公里。

歷史
東區走廊嘅興建，主要係為咗取代車流飽和嘅英皇道、筲箕灣道同埋柴灣道，成為連接東區同香港島中心地帶嘅主要通道。呢條公路喺1968年倡議興建，1976年展開咗詳細設計工作，並喺1978年至1981年期間開始填海同埋相關嘅工程，並且分成四階段嚟起，喺1984年首期通車，1989年先至全線通車。

現況
位於銅鑼灣嗰一段東區走廊
東區走廊全長8.6公里，由香港海底隧道附近嘅銅鑼灣維園道開始，經過咗1公里同中環灣仔繞道交匯後，之後就以2.1公里長的架空道路兜過銅鑼灣避風塘，然後經炮台山同埋北角到鰂魚涌，之後落返地面。呢個部份係太古城交匯處，同2號幹線嘅東區海底隧道交匯。跟住嘅3.5公里路段又係架空道路，檻過愛秩序灣到筲箕灣，再經過阿公岩去到香港海防博物館，之後又再落返地面到柴灣。

改善工程
2000年7月，政府喺鰂魚涌同埋太古城一段嘅東區走廊進行改善工程，嚟舒緩往來東區海底隧道嘅交通。工程包括喺海旁加建一條兩線嘅高架橋嚟做去柴灣嘅東行線，原本嘅三線東行就改做兩線通去東區海底隧道，讓出咗一條線改咗做西行。太古城交匯處亦都進行咗改建，加建多條行車線，令鰂魚涌至到西灣河一段嘅東區走廊成為四線雙程。工程喺2003年7月搞掂。

未來發展
建議緊嘅中環灣仔繞道，會連接到東區走廊，而家連接維園道嘅一段可能要重建嚟配合未來道路嘅發展。